**ამბროლაურის მუნიციპალიტეტის მეორ მოწვევის საკრებულოს**

**სამოცდამეშვიდე მორიგი სხდომის**

**ო ქ მ ი №11**

*ქ. ამბროლაური, ბრატისლავა რაჭის ქ. N11 29 მაისი 2023 წელი (11:00 სთ)*

ამბროლაურის მუნიციპალიტეტის მეორე მოწვევის საკრებულოს სამოცდამეშვიდე მორიგი სხდომა შედგა ამბროლაურის მუნიციპალიტეტის საკრებულოს რეგლამენტის 47-ე მუხლის პირველი პუნქტის საფუძველზე.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 23 წევრი: დავით ხუციშვილი, ზაალ მეტრეველი, დავით გოგსაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ლევან ჯმუხაძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ლელა რობაქიძე, ანა გურგენიძე, მაკა გოცირიძე, ხათუნა ბეშიძე. აგრეთვე სხდომას ესწრებოდა ამბროლაურის მუნიციპალიტეტის მერის ეკონომიკისა და ქონების მართვის სამსახურის უფროსი გიორგი გოძიაშვილი, ამბროლაურის მუნიციპალიტეტის მერიის ადმინისტრაციული სამსახურის ხელმძღვანელის მოვალეობის შემსრულებელი ირმა ფრუიძე, მერიის განათლების, კულტურის, სპორტის, ახალგაზრდობის საქმეთა სამსახურის ხელმძღვანელი მიხეილ დალაქიშვილი, მერიის შესყიდვების სამსახურის ხელმძღვანელი ბელა აბაიშვილი, მერიის სივრცითი მოწყობის და ინფრასტრუქტურის სამსახურის განყოფილების ხელმძღვანელი ეკატერინე ლაშხი. ასევე გაზეთის ,,ამბროლაურის მოამბე“ რედაქტორი დალი დარახველიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარის პირველი მოადგილე დავით ხუციშვილი.

დავით ხუციშვილი მიესალმა საკრებულოს წევრებს, აღნიშნა, გარკვეული მიზეზების გამო საკრებულოს თავმჯდომარე, ასლან საგანელიძე სხდომას ვერ დაესწრება, ვერ წარუძღვება, რის გამოც სხდომას წარმართავს და უთავმჯდომარებს თავად, მან ამბროლაურის მეორე საჯარო სკოლას მიულოცა წარმატებები, უსურვა ყველა ახალგაზრდას მომავალში კიდევ მეტი წარმატებები.

დავით ხუციშვილმა განმარტება გააკეთა დღის წესრიგთან დაკავშირებით, 7 საკითხია წარმოდგენილი, სამოცდამეშვიდე მორიგი სხდომით და აღნიშნა, რომ მერის წერილობითი მომართვით, ინიცირებით, მოხდა საკრებულოს მორიგ სხდომაზე ოთხი საკითხის წარმოდგენა, დღის წესრიგში შესატანად და განსახილველად. საკითხებმა გაიარა კანონმდებლობის დაცვით პროცედურები, განხილული იყო საკრებულოს შესაბამის რიგგარეშე კომისიის სხდომებზე და საკრებულომ ღია კენჭისყრით, განხილვის გარეშე, უნდა მიიღოს გადაწყვეტილება საკითხების დღის წესრიგში შეტანის თაობაზე. მან საკრებულოს გააცნო მერის ინიცირებით წარმოდგენილი საკითხები: 1. *,,ამბროლაურის მუნიციპალიტეტის ქონების 2024 წლის საპრივატიზაციო ობიექტების ნუსხის დამტკიცების შესახებ’’ ამბროლაურის მუნიციპალიტეტის საკრებულოს 2024 წლის 13 თებერვლის N16 განკარგულებაში ცვლილების შეტანის თაობაზე; 2. ,,ამბროლაურის მუნიციპალიტეტის ქონების 2024 წლის პრივატიზაციის გეგმის დამტკიცების შესახებ’’ ამბროლაურის მუნიციპალიტეტის საკრებულოს 2024 წლის 13 თებერვლის N17 განკარგულებაში ცვლილების შეტანის თაობაზე; 3. ,,საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან, სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ“ ამბროლაურის მუნიციპალიტეტის საკრებულოს 2024 წლის 18 აპრილის N33 განკარგულებაში ცვლილების შეტანის თაობაზე; 4. ,,ამბროლაურის მუნიციპალიტეტის სოფელ შხივანის სასოფლო გზის რეაბილიტაციის სამუშაოების შესყიდვის შესახებ’’ ხელშეკრულების დადებაზე ამბროლაურის მუნიციპალიტეტის მერისათვის თანხმობის მიცემის შესახებ.*

დავით ხუციშვილმა აღნიშნა, რომ საკითხების განხილვამდე კენჭისყრა უნდა მოეწყოს მერის ინიცირებული საკითხების დღის წესრიგში შეტანის ინიციატივაზე.

**მოისმინეს:** ამბროლაური მუნიციპალიტეტის მეორე მოწვევის საკრებულოს თავმჯდომარის პირველი მოადგილის დავით ხუციშვილის მოხსენება საკითხის ,,ამბროლაურის მუნიციპალიტეტის ქონების 2023 წლის საპრივატიზაციო ობიექტების ნუსხის დამტკიცების შესახებ’’ ამბროლაურის მუნიციპალიტეტის საკრებულოს 2023 წლის 25 იანვრის N01 განკარგულებაში ცვლილების შეტანის თაობაზე ამბროლაურის მუნიციპალიტეტის მეორე მოწვევის საკრებულოს სხდომის დღის წესრიგში შეტანის შესახებ

სხდომის თავმჯდომარემ, დავით ხუციშვილმა განხილვის გარეშე, ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების - ,,ამბროლაურის მუნიციპალიტეტის საკრებულოს რეგლამენტის“ მე-7 მუხლის 9-ე პუნქტის საფუძველზე, კენჭი უყარა საკითხების: 1. *,,ამბროლაურის მუნიციპალიტეტის ქონების 2024 წლის საპრივატიზაციო ობიექტების ნუსხის დამტკიცების შესახებ’’ ამბროლაურის მუნიციპალიტეტის საკრებულოს 2024 წლის 13 თებერვლის N16 განკარგულებაში ცვლილების შეტანის თაობაზე; 2. ,,ამბროლაურის მუნიციპალიტეტის ქონების 2024 წლის პრივატიზაციის გეგმის დამტკიცების შესახებ’’ ამბროლაურის მუნიციპალიტეტის საკრებულოს 2024 წლის 13 თებერვლის N17 განკარგულებაში ცვლილების შეტანის თაობაზე; 3. ,,საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან, სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ“ ამბროლაურის მუნიციპალიტეტის საკრებულოს 2024 წლის 18 აპრილის N33 განკარგულებაში ცვლილების შეტანის თაობაზე; 4. ,,ამბროლაურის მუნიციპალიტეტის სოფელ შხივანის სასოფლო გზის რეაბილიტაციის სამუშაოების შესყიდვის შესახებ’’ ხელშეკრულების დადებაზე ამბროლაურის მუნიციპალიტეტის მერისათვის თანხმობის მიცემის შესახებ* ამბროლაურის მუნიციპალიტეტის მეორე მოწვევის საკრებულოს მორიგი სხდომის დღის წესრიგში შეტანას

კენჭის ყრის შედეგად მომხრე:23; წინააღმდეგი: არცერთი;

**გადაწყვიტეს:** შეტანილ იქნეს საკითხები: 1. *,,ამბროლაურის მუნიციპალიტეტის ქონების 2024 წლის საპრივატიზაციო ობიექტების ნუსხის დამტკიცების შესახებ’’ ამბროლაურის მუნიციპალიტეტის საკრებულოს 2024 წლის 13 თებერვლის N16 განკარგულებაში ცვლილების შეტანის თაობაზე; 2. ,,ამბროლაურის მუნიციპალიტეტის ქონების 2024 წლის პრივატიზაციის გეგმის დამტკიცების შესახებ’’ ამბროლაურის მუნიციპალიტეტის საკრებულოს 2024 წლის 13 თებერვლის N17 განკარგულებაში ცვლილების შეტანის თაობაზე; 3. ,,საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან, სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ“ ამბროლაურის მუნიციპალიტეტის საკრებულოს 2024 წლის 18 აპრილის N33 განკარგულებაში ცვლილების შეტანის თაობაზე; 4. ,,ამბროლაურის მუნიციპალიტეტის სოფელ შხივანის სასოფლო გზის რეაბილიტაციის სამუშაოების შესყიდვის შესახებ’’ ხელშეკრულების დადებაზე ამბროლაურის მუნიციპალიტეტის მერისათვის თანხმობის მიცემის შესახებ* ამბროლაურის მუნიციპალიტეტის მეორე მოწვევის საკრებულოს სამოცდამეშვიდე მორიგი სხდომის დღის წესრიგში.

ამბროლაურის მუნიციპალიტეტის მეორე მოწვევის საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა საკრებულოს დასამტკიცებლად წარუდგინა, საკრებულოს გადაწყვეტილებით, მერის ინიცირებული საკითხების შეტანის საფუძველზე, შეცვლილი

დ ღ ი ს წ ე ს რ ი გ ი

1. ამბროლაურის მუნიციპალიტეტის მერიის ადმინისტრაციული სამსახურის ხელმძღვანელის ანგარიში 2024 წლის 01 იანვრიდან 01 მაისამდე გაწეული საქმიანობის შესახებ

*მომხსენებელი ირმა ფრუიძე - ამბროლაურის მუნიციპალიტეტის მერიის პირველადი სტრუქტურული ერთეულის - ადმინისტრაციული სამსახურის ხელმძღვანელის მოვალეობის შემსრულებელი*

1. ამბროლაურის მუნიციპალიტეტის მერიის განათლების კულტურის, სპორტის, ძეგლთა დაცვისა და ახალგაზრდობის საქმეთა სამსახურის ხელმძღვანელის ანგარიში 2024 წლის 01 იანვრიდან 01 მაისამდე გაწეული საქმიანობის შესახებ

*მომხსენებელი მიხეილ დალაქიშვილი - ამბროლაურის მუნიციპალიტეტის მერიის პირველადი სტრუქტურული ერთეულის - განათლების კულტურის, სპორტის, ძეგლთა დაცვისა და ახალგაზრდობის საქმეთა სამსხურის ხელმძღვანელი*

1. ,,ამბროლაურის მუნიციპალიტეტის ქონების 2024 წლის საპრივატიზაციო ობიექტების ნუსხის დამტკიცების შესახებ’’ ამბროლაურის მუნიციპალიტეტის საკრებულოს 2024 წლის 13 თებერვლის N16 განკარგულებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელი*

1. ,,ამბროლაურის მუნიციპალიტეტის ქონების 2024 წლის პრივატიზაციის გეგმის დამტკიცების შესახებ’’ ამბროლაურის მუნიციპალიტეტის საკრებულოს 2024 წლის 13 თებერვლის N17 განკარგულებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელი*

1. ,,საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან, სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ“ ამბროლაურის მუნიციპალიტეტის საკრებულოს 2024 წლის 18 აპრილის N33 განკარგულებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ერეკლე დოხნაძე - ამბროლაურის მუნიციპალიტეტის მერიის პირველადი სტრუქტურული ერთეულის - სივრცითი მოწყობის და ინფრასტრუქტურის სამსახურის ხელმძღვანელი*

1. ,,ამბროლაურის მუნიციპალიტეტის სოფელ შხივანის სასოფლო გზის რეაბილიტაციის სამუშაოების შესყიდვის შესახებ’’ ხელშეკრულების დადებაზე ამბროლაურის მუნიციპალიტეტის მერისათვის თანხმობის მიცემის შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*მომხსენებელი ბელა აბაიშვილი - ამბროლაურის მუნიციპალიტეტის მერიის პირველადი სტრუქტურული ერთეულის - შესყიდვების სამსხურის ხელმძღვანელი*

1. სხვადასხვა

კენჭისყრის შედეგად მომხრე:23; წინააღმდეგი: არცერთი, დამტკიცდა დღის წესრიგი.

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - ადმინისტრაციული სამსახურის ხელმძღვანელის მოვალეობის შემსრულებლის, ირმა ფრუიძის ანგარიში 2024 წლის 01 იანვრიდან 01 მაისამდე გაწეული საქმიანობის შესახებ

*ანგარიში თან ერთვის*

ირმა ფრუიძე მიესალმა საკრებულოს წევრებს და დაწვრილებით წარადგინა ანგარიში თანდართული ანგარიშის მიხედვით. აღნიშნა, რომ ადმინისტრაციული სამსახური არის ადგილობრივი თვითმმართველობის აღმასრულებელი ორგანოს პირველადი სტრუქტურული ერთეული, რომელიც უზრუნველყოფს ადგილობრივი თვითმმართველობის ორგანოებისა და მერიის სამსახურების საქმისწარმოებას, ადამიანური რესურსების მართვას, ადგილობრივი თვითმმართველობის ორგანოების ურთიერთობას მოქალაქეებთან, იურიდიულ პირებთან, საზოგადოებასთან, მერიის ოფიციალური ღონისძიებების დაგეგმვასა და ორგანიზებას, მერიის საქმიანობის სამართლებრივ უზრუნველყოფასა და ბავშვთა უფლებების დაცვისა და მხარდაჭერის ღონისძიებების განხორციელებას. მან ისაუბრა ადმინისტრაციული სამსახურის სტრუქტურაზე, შემადგენელ სტრუქტურულ ერთეულებზე, მათ ფუნქცია მოვალეობებზე, შემოსულ კოორესპონდენციაზე, რაოდენობაზე, სახეობებზე, მომზადებულ ინდივიდუალურ სამართლებრივ აქტებზე და რაოდენობაზე, ვაკანტურ თანამდებობაზე გამოცხადებულ სამ ღია კონკურსზე, კონკურსის შედეგად გაფორმებულ შრომით და ადმინისტრაციულ ხელშეკრულებაზე, შემოსული წერილების შესრულების კონტროლზე აყვანის საკითხზე, მასალების დაარქივებაზე, იურიდიული განყოფილების მიერ შესწავლილ სამ ადმინისტრაციულ საქმეზე, მომზადებულ შესაგებელზე და განხილულ ოთხ ადმინისტრაციულ სარჩელზე.

ბაქარ ბაკურაძემ აღნიშნა, რომ ანგარიში დაწვრილებით განხილულია საკრებულოს კომისიებზე და სასურველია შეკითხვებით მივმართოთ მომხსენებელს. მოსაზრება გაიზიარეს საკრებულოს წევრებმა.

დავით ხუციშვილმა, სხდომის თავმჯდომარემ მიმართა საკრებულოს წევრებს რომ თუ მოსმენილია საკითხები და თანახმა იქნებიან გადასულიყვნენ კითხვა-პასუხის რეჟიმზე. საკრებულოს წევრებმა მიიღეს წინადადება.

დავით გოგსაძემ აღნიშნა, რომ ანგარიშში ნახსენები იყო სასამრთლო პროცესები და დასვა შეკითხვა თუ რა თემებს ეხებოდა ეს პროცესები და რა გადაწყვეტილებები იყო?

ირმა ფრუიძემ განმარტა ერთი სასამართლო პროცესი იყო მოქალაქე კარლო ღოღელიანის სარჩელი, რომელიც გასაჩივრდა უზენაესს სასამართლოში და მონაწილეობის მიღების უფლების შემთხვევაში ადმინისტრაციული სამსახურის თანამშრომელი იქნება მუნიციპალიტეტის წარმომადგენლად, ასევე მომზადდა შესაგებელი შსს ,,ლამოდერმა“-ს მიმართ და ახალი სარჩელი ამავე შპსს-თან დაკავშირებით იყო შეტანილი იყო სასამართლოში, გამოკვეთილი ახალი გარემოების გამო მომზადდა ეს ახალი სარჩელი, საბოლოო გადაწყვეტილება ჯერ არ არის მიღებული. ექსპერტიზის ბიურომ დაადგინა რომ მეტი ზიანი მიადგა მუნიციპალიტეტს განხორციელებული სამუშაოებით და მოთხოვნილია ზიანის ანაზღაურება.

ანა გურგენიძემ დასვა შეკითხვა რა საჭიროება იყო სამი კადრის დამატება ფუნქცია-მოვალეობები გაიზარდა თუ საქმე დაემატა?

ირმა ფრუიძემ განმარტა, რომ იყო თავისუფალი, ვაკანტური ადგილი, გამოცხადდა ღია კონკურსი, არ შეცვლილა საშტატო რიცხოვნება.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა ამბროლაურის მუნიციპალიტეტის მერიის ადმინისტრაციული სამსახურის ხელმძღვანელის 2024 წლის 01 იანვრიდან 01 მაისამდე გაწეული საქმიანობის შესახებ ანგარიშის დამაკმაყოფილებლად შეფასებას.

კენჭის ყრის შედეგად მომხრე:23; წინააღმდეგი: არცერთი;

**გადაწყვიტეს:** ამბროლაურის მუნიციპალიტეტის მერიის ადმინისტრაციული სამსახურის ხელმძღვანელის 2024 წლის 01 იანვრიდან 01 მაისამდე გაწეული საქმიანობის შესახებ ანგარიში შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - განათლების კულტურის, სპორტის, ძეგლთა დაცვისა და ახალგაზრდობის საქმეთა სამსახურის ხელმძღვანელის მიხეილ დალაქიშვილის ანგარიში 2024 წლის 01 იანვრიდან 01 მაისამდე გაწეული საქმიანობის შესახებ

*ანგარიში თან ერთვის*

მიხეილ დალაქიშვილი მიესალმა საკრებულოს წევრებს და აღნიშნა, რომ ანგარიში განხილულია კომისიის სხდომებზე და მხოლოდ მოკლედ წარადგენს სამსახურის მიერ განხორციელებულ ღონისძიებებს, კერძოდ, სამსახურმა საანგარიშო პერიოდში უზრუნველყო: -  ამბროლაურის მუნიციპალიტეტის საკრებულოს 2023 წლის 19 დეკემბრის N76 განკარგულებით დამტკიცებული -,,ამბროლაურის მუნიციპალიტეტის ჰობი განათლების თანაბარი ხელმისაწვდომობის (უფასო სამგზავრო გადაყვანის) ხელშეწყობის პროგრამის” საფუძველზე სამგზავრო გადაყვანის მომსახურების შესყიდვა, ასევე პროგრამის ბენეფიციარებისთვის სამგზავრო ბარათების დამზადება, საერთო ღირებულება - 44 977,3 ლარი;

- სასკოლო სპორტული ოლიმპიადა-2024-ის ბრენდირებული სპორტული მაისურების შესყიდვა, საერთო ღირებულებით - 1656 ლარი, ასევე სიგელებისა და მედლების შესყიდვა, საერთო ღირებულებით -  2337,60 ლარი;

- ა(ა)იპისთვის „ამბროლაურის კულტურის ცენტრი“ გადასაცემად 600 (ექვსასი) ლარის ღირებულების 40 ეგზემპლარის პოეტ გ. გორდეზიანის კრებული „ოდესღაც“, სხვადასხვა დასახელების საერთაშორისო ლიტერატურის 40 ეგზემპლარის - 646,8 ლარის ღირებულების და პოეტ ზ. ჯაფარიძის წიგნის - „ჩუქურთმამოსილი“ 95 ეგზემპლარის, საერთო ღირებულებით -  2375 ლარი შეძენა;

- ამბროლაურის მუნიციპალიტეტის საკრებულოს 2023 წლის 19 დეკემბრის N78 განკარგულებით დამტკიცებული „ამბროლაურის მუნიციპალიტეტზე უანგარო მზრუნველი“ პროგრამის მე-3 მუხლის, საფუძველზე წოდების მინიჭება და ფულადი ჯილდოს გაცემა ორ პირზე, საერთო თანხით 1000 ლარი;

- საგანმანათლებლო პორტალი ,,izrune.ge” მომსახურების შესყიდვა საერთო ღირებულებით 3000 (სამი ათასი) ლარი, გახარჯულია 3000 ლარი;

- დაუნის სინდრომის მქონე პირთა მხარდამჭერი აქციის (1100 ლარი - ინდივიდუალური დაფინანსება) ორგანიზება;

-ამბროლაურის მუნიციპალიტეტის საკრებულოს 2023 წლის 19 დეკემბრის N79 განკარგულების დანართით დამტკიცებული - ,,ამბროლაურის მუნიციპალიტეტის განათლების სფეროში საპატიო წოდებების მინიჭებისა და განათლების ხელშეწყობის პროგრამის” ფარგლებში ამბროლაურის მუნიციპალიტეტის საჯარო სკოლების 6 (ექვსი) სოციალურად დაუცველ, წარჩინებულ მოსწავლეთათვის გადასაცემად პორტატული კომპიუტერების შეძენა (საერთო ღირებულება 6 ცალი - 10800 ლარი);

- ამბროლაურის მუნიციპალიტეტის საჯარო სკოლის მოსწავლეთა სატრანსპორტო მომსახურების პროგრამის ფარგლებში მომსახურების შესყიდვის განხორციელება (2023 წლის 22 დეკემბრის # 256 ხელშეკრულება). პროგრამაში ჩართულია 16 სკოლის 229 მოსწავლე. მომსახურება ხორციელდება 82 მარშრუტზე (სერვისს უზრუნველყოფს 31 სატრანსპორტო საშუალება). ხელშეკრულებებით გათვალისწინებული მთლიანი თანხა შეადგენს 341690 ლარს, აქედან გახარჯულია 92345.48 ლარი;

- ახალგაზრდული სივრცეების კეთილმოწყობის მიზნით ინვენტარის შეძენა (კომპიუტერის მაგიდა - 4 ცალი, სამუშაო მაგიდა - 2 ცალი, ტუმბო - 4 ცალი, კარადა - 2 ცალი, პერს. კომპიუტერი - 1 ცალი, პრინტერი - 1 ცალი, სავარძელი - 4 ცალი, ოფისის სკამი - 28), საერთო ღირებულება - 6890 ლარი;

- საგანმანათლებლო პროექტ „ეტალონის“(3980ლარი) მომსახურების შესყიდვა.

მაკა გოცირიძემ დასვა შეკითხვა ,,იზრუნე. ჯე“ რამდენად მოხმარებადია ეს საიტი? მან აღნიშნა, რომ აღარ არის საინტერესო, მარტივი კითხვებია, მოსაბეზრებელი, უმჯობესია სხვა პროგრამას მოხმარდეს ეს თანხა. არ აძლევს ბავშვს არანაირ ცოდნას არც შემეცნებითია. შესაძლებელია უფრო სხვა პორტალები იყოს კარგი, მოხმარებადი. ევერესტი უფრო სხვაგვარია რთული კითხვებია, საინტერესოა უფრო.

მიხეილ დალაქიშვილმა განმარტა, რომ პროგრამის შესყიდვა მოხდა სკოლებთან კონსულტაციის საფუძვეზე, არ დაფიქსირებულა ჩვენს სამსახურში მსგავსი მოსაზრება, კვლავ მოხდება მოკვლევა ბავშვების და პედაგოგების, თუ დადასტურდება მსგავსი მოსაზრება ვიფიქრებთ სხვა საგანმანათლებლო რესურსით ჩანაცვლებაზე.

ნინო ჯოხაძემ და ხათუნა ბეშიძემ აღნიშნეს, რომ ნაკლებად მოხმარებადია ეს პროგრამა.

მაკა გოცირიძემ დასვა შეკითხვა თუ არის მოკვლეული რამდენად მოხმარებადია ეს პროგრამა?

მიხეილ დალაქიშვილმა აღნიშნა, როდესაც ვსაუბრობთ მოხმარებაზე, ხომ არ არის დარეგისტრირების პრობლემა თუ ინტერესი არ არის. რაზეც მაკა გოცირიძემ აღნიშნა, რომ დარეგისტრირება მარტივი პროცესია, უინტერესოა, თუმცა თავიდან იყო ბავშვისთვის საინტერესო და შემდეგ გამარტივდა, თავიდან სოციალურ სივრცეშიც შეინიშნებოდა ამ გვერდით დაინტერესება, აქტივობა, ქვეყნებოდა სიგელები, შემდეგ კი დაიკარგა ინტერესი.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა ამბროლაურის მუნიციპალიტეტის მერიის განათლების კულტურის, სპორტის, ძეგლთა დაცვისა და ახალგაზრდობის საქმეთა სამსახურის ხელმძღვანელის 2024 წლის 01 იანვრიდან 01 მაისამდე გაწეული საქმიანობის შესახებ ანგარიშის დამაკმაყოფილებლად შეფასებას.

კენჭის ყრის შედეგად მომხრე:23; წინააღმდეგი: არცერთი;

**გადაწყვიტეს:** ამბროლაურის მუნიციპალიტეტის მერიის განათლების კულტურის, სპორტის, ძეგლთა დაცვისა და ახალგაზრდობის საქმეთა სამსახურის ხელმძღვანელის 2024 წლის 01 იანვრიდან 01 მაისამდე გაწეული საქმიანობის შესახებ ანგარიში შეფასდეს დამაკმაყოფილებლად.

ელიზბარმა კობახიძემ აღნიშნა, რომ ანგარიშში ასახული იყო ახალგაზრდული სივრცეების მოწყობა, ახალგაზრდები ითხოვენ საბილიარდო სივრცის მოწყობას, იქნებ ეს საკითხიც მოგვარდეს. შეიქმნას აიპია და უზრუნველყოს საბილიარდოს მომსახურება.

ზაალ მეტრეველმა აღნიშნა, რომ არ მოგვარდება ეს საკითხი, რადგან იყო გადაცემული ბილიარდის მაგიდა და მოხდა მისი დაზიანება.

ელიზბარმა აღნიშნა, რომ მოხდეს რომელიმე სამსახურზე ჩაბარება, ხომ არის მსგავსი სხვა ქალაქებში.

გიორგი მურუსიძემ აღნიშნა, რომ შეიძლება გადასახადი დაწესდეს, რაც შეეხება დაზიანებას უნდა მოხდეს მასზე ზრუნვა, შენახვა.

ზაალ მეტრეველმა აღნიშნა, რომ სპორტ სკოლაში არ უნდა მოხდეს მეორედ მისი განთავსება.

მიხეილ დალაქიშვილმა აღნიშნა, რომ გათვალისიწინებული იყო ახალგაზრდების ინტერესი, შეძენილ იქნა ბილიარდის მაგიდა 1500 ლარად, განთავსდა სპორტ სკოლაში და ვერ მოხდა მისი მოვლა.

ზაალ მეტრეველმა, თენგიზ გელოვნიშვილმა, გიორგი მურუსიძემ, ელევნორა ბედენაშვილმა ისაუბრეს ბილიარდის მაგიდის სხვადასხვა პერიოდში სხვადასხვა ადგილებზე განთავსების და მასთან არსებულ პრობლემებზე.

დავით ხუციშვილმა აღნიშნა, რომ ამ საკითხის განხილვა სხვა ფორმატში უნდა მოხდეს.

1. **მოისმინეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის უფროსის გიორგი გოძიაშვილის მოხსენება ამბროლაურის მუნიციპალიტეტის მერიის ,,ამბროლაურის მუნიციპალიტეტის ქონების 2023 წლის საპრივატიზაციო ობიექტების ნუსხის დამტკიცების შესახებ’’ ამბროლაურის მუნიციპალიტეტის საკრებულოს 2023 წლის 25 იანვრის N01 განკარგულებაში ცვლილების შეტანის თაობაზე

*პროექტი თან ერთვის*

გიორგი გოძიაშვილმა აღნიშნა, საპრივატიზებო ნუსხა და გეგმა იდენტური საკითხია, განსხვავებაა ის რომ გეგმაში გაწერილია საპრივატიზებო ქონება თანხებით. მან აღნიშნა, რომ ემატება კოსტავას ქუჩაზე 158 კვ.მ მიწის ნაკვეთი ნუსხას და გეგმას, დააზუსტა თუ რა ტერიტორიაა, ყოფილი პავილიონის გაგრძელებაზეა. ნაკვეთი სამხარაულის დასკვნის შესაბამისად შეფასებულია 7000 ლარად.

მაკა გოცირიძემ დასვა შეკითხვა თუ რომელი ქონებაა ბრატისლავა რაჭის N11-ში მდებარე? რაზეც გიორგი გოძიაშვილმა განმარტა, რომ ეს არის სხდომის დარბაზი, ,,ბაო“-ს ფართი, აღნიშნული ქონების განკარგვით მივიღებთ შემოსავალს.

მაკა გოცირიძემ დასვა შეკითხვა რომელი ტერიტორიაა გამსახურდიას ქუჩაზე განსაკარგი ქონება? რაზეც გიორგი გოძიაშვილმა განმარტა 64 კვ.მ. არის გამსახურდიას პირველ შესახვევში, ყოფილი სანავთის ტერიტორია.

თენგიზ გელოვნიშვილმა დასვა შეკითხვა გეგმაში ასახული ყოფილი სანავთის ტერიტორიები ნიკორწმინდაში და ამბროლაურში სხვადასხვა ღირებულებისაა რამ განაპირობა?

გიორგი გოძიაშვილმა განმარტა, რომ ნიკორწმინდა უფრო პრესტიჟულია.

ზაალ მეტრეველმა დასვა შეკითხვა რამდენი კვადრატია ნიკორწმინდაში ყოფილი სანავთის ტერიტორია და სად მდებარეობს?

გიორგი გოძიაშვილმა და მაია კაციტაძემ განმარტეს, რომ ფართობით 20კვ.მ და მდებარეობს მიწის ნაკვეთი კაჩაეთის გადასახვევთან.

გიორგი გოძიაშვილმა აღნიშნა, რომ გამოტანილი იყო დელიკა, რომელიც არ განიკარგა და მოხდება ფასის შემცირებით თავიდან განკარგვა.

ზაალ მეტრეველმა აღნიშნა, რომ ამ დელიკის განკარგვა რთულია, ყველამ ვიცით რომ მისი მუშაობა შეუძლებელია. რაზეც ლევან ჯმუხაძემ აღნიშნა, რომ უნდა მოხდეს ფასის დაწევა, შემცირება და ისე განკარგვა.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა ,,ამბროლაურის მუნიციპალიტეტის ქონების 2023 წლის საპრივატიზაციო ობიექტების ნუსხის დამტკიცების შესახებ’’ ამბროლაურის მუნიციპალიტეტის საკრებულოს 2023 წლის 25 იანვრის N01 განკარგულებაში ცვლილების შეტანის თაობაზე განკარგულების მიღების საკითხს

კენჭის ყრის შედეგად მომხრე:23; წინააღმდეგი: არცერთი;

**გადაწყვიტეს:** მიღებულ იქნეს ,,ამბროლაურის მუნიციპალიტეტის ქონების 2023 წლის საპრივატიზაციო ობიექტების ნუსხის დამტკიცების შესახებ’’ ამბროლაურის მუნიციპალიტეტის საკრებულოს 2023 წლის 25 იანვრის N01 განკარგულებაში ცვლილების შეტანის თაობაზე განკარგულება.

1. **მოისმინეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის ხელმძღვანელის გიორგი გოძიაშვილის მოხსენება ,,ამბროლაურის მუნიციპალიტეტის ქონების 2023 წლის პრივატიზაციის გეგმის დამტკიცების შესახებ’’ ამბროლაურის მუნიციპალიტეტის საკრებულოს 2023 წლის 25 იანვრის N02 განკარგულებაში ცვლილების შეტანის თაობაზე

*პროექტი თან ერთვის*

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა ,,ამბროლაურის მუნიციპალიტეტის ქონების 2023 წლის პრივატიზაციის გეგმის დამტკიცების შესახებ’’ ამბროლაურის მუნიციპალიტეტის საკრებულოს 2023 წლის 25 იანვრის N02 განკარგულებაში ცვლილების შეტანის თაობაზე განკარგულების მიღების საკითხს

*კენჭის ყრის შედეგად მომხრე:23; წინააღმდეგი: არცერთი;*

**გადაწყვიტეს:** მიღებულ იქნეს ,,ამბროლაურის მუნიციპალიტეტის ქონების 2023 წლის პრივატიზაციის გეგმის დამტკიცების შესახებ’’ ამბროლაურის მუნიციპალიტეტის საკრებულოს 2023 წლის 25 იანვრის N02 განკარგულებაში ცვლილების შეტანის თაობაზე განკარგულება

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - სამსახურის განყოფილების ხელმძღვანელის ეკატერინე ლაშხის მოხსენება ,,საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან, სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ“ ამბროლაურის მუნიციპალიტეტის საკრებულოს 2024 წლის 18 აპრილის N33 განკარგულებაში ცვლილების შეტანის თაობაზე

*პროექტი თან ერთვის*

ეკატერინე ლაშხი მიესალმა საკრებულოს წევრებს და საკითხის განხილვამდე შეუერთდა სხდომის თავმჯდომარის მილოცვას და მეორე საჯარო სკოლას მიულოცა წარმატებები. მუნიციპალიტეტისთვის მნიშვნელოვანია სპორტის წარმატებებთან ერთად განათლების მიმართულებით წარმატებები. მან აღნიშნა, რომ წარმოდგენილი პროექტი მოიცავს ორ ცვლილებას, კერძოდ: დანართის შესაბამისად სოფელ კლდისუბანში პრიორიტეტის დასახელება ეწერა შეცდომით ( ტექნიკური შეცდომა), რაც უნდა ჩასწორდეს და ჩამოყალიბდეს კრების ოქმის შესაბამისად -,,სოფელ კლდისუბანში შიდა საუბნო გზების რეაბილიტაცია და გზისპირა მოსაცდელის მოწყობა", რისთვისაც გამოყოფილი თანხა თანადაფინანსებასთან ერთად შეადგენს 16 000 ლარს და არ შეცვლილა. მეორე ცვლილებაა სოფელ დიდ ჩორჯოში, პრიორიტეტის უცვლელად, განსახორციელებელი პროექტის დასახელების ცვლილებაც. დანართის მიხედვით სოფელ დიდ ჩორჯოში უნდა განხორციელებულიყო ბეტონის საფარიანი გზის გაგრძელება. მეწყრული პროცესების გააქტიურების ადგილზე შესწავლის შემდეგ გადაწყდა, რომ აღნიშნულ საგზაო მონაკვეთზე ვერ მოხდება ბეტონის საფარის დაგება, რის ნაცვლადაც განხორციელდება საგზაო ინფრასტრუქტურის მოწყობა. პროექტის დასაფინანსებლად გამოყოფილი თანხა არ იცვლება. აუცილებელია გზის გასამაგრებელი სამუშაოების განხორციელება.

დავით გოგსაძემ აღნიშნა, რომ ეს საკითხები გავლილია კომისიის სხდომებზე, მნიშვნელოვანია, რომ საკითხი შეთანხმებული უნდა იყოს მოსახლეობასთან, რაზეც ეკა ლაშხმა აღნიშნა, რომ შეთანხმებულია და ინფორმირებულია მოსახლეობა ცვლილებაზე.

სოსო ჭელიძემ დასვა შეკითხვა რა მდგომარეობაა იმ 69 სოფლის პროექტებზე, მოკლედ რომ განმარტოთ?

ეკატერინე ლაშხმა განმარტა, რომ მიმდინარებს მეწარმეების წარმოდგენა და შეთანხმება შესაბამის სამსახურთან.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა ,,საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან, სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ“ ამბროლაურის მუნიციპალიტეტის საკრებულოს 2024 წლის 18 აპრილის N33 განკარგულებაში ცვლილების შეტანის თაობაზე განკარგულების მიღების საკითხს

*კენჭის ყრის შედეგად მომხრე:23; წინააღმდეგი: არცერთი;*

**გადაწყვიტეს:** მიღებულ იქნეს ,,საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან, სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ“ ამბროლაურის მუნიციპალიტეტის საკრებულოს 2024 წლის 18 აპრილის N33 განკარგულებაში ცვლილების შეტანის თაობაზე განკარგულება

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - შესყიდვების სამსახურის ხელმძღვანელის ბელა აბაიშვილის მოხსენება ,,ამბროლაურის მუნიციპალიტეტის სოფელ შხივანის სასოფლო გზის რეაბილიტაციის სამუშაოების შესყიდვის შესახებ’’ ხელშეკრულების დადებაზე ამბროლაურის მუნიციპალიტეტის მერისათვის თანხმობის მიცემის შესახებ

*პროექტი თან ერთვის*

ბელა აბაიშვილმა აღნიშნა, რომ გამოცხადებულია ტენდერი, გახსნილია, გამოვლენილია შემსრულებელი კომპანია, პროექტი გარდამავალია, ორ წლიანია, მისი ღირებულება აღემატება ბიუჯეტის 5%-ს და საჭიროებს ხელშეკრულების გაფორმებისთვის მერისთვის საკრებულოდან თანხმობას.

ანა გურგენიძემ დასვა შეკითხვა სოფელ შხივანაში სულ 10 კომლიც არ ცხოვრობს და იქ რეაბილიტაციის სამუშაოების განხორციელება რატომ შეირჩა პრიორიტეტად? სხვა უფრო მეტად პრიორიტეტული პროექტებია ამ ეტაპზე.

დავით გოგსაძემ განმარტა, რომ ეს არის სოფელ ველევის გზის სამუშაოების გაგრძელება, სოფელ შხივანაში ცხოვრობს მოსახლეობა, ასევე ზაფხულშიც ბევრი დამსვენებელია.

ზაალ მეტრეველმა განმარტა, ლოგიკურია ანა გურგენიძის შეკითხვა, მაგრამ ამ გზის რეაბილიტაციას მოყვება სამომავლო პერსპექტივა, სოფელი შხივანა არის შოვის მსგავსი თავის ბუნებით, მისი ალტერნატივა, მჟავე წყლები არ არის, მაგრამ იქ სამთო კურორტის მოწყობის პერსპექტივაა, ასევე იგეგმება შხივანიდან იმერეთამდე დამაკავშირებელი უმოკლესი გზის მოწყობა, რომელიც ზღვის დონიდან უფრო დაბალი იქნება ვიდრე შქმერი და ამბროლაურისთვის იქნება უმოკლესი, ვიდრე შქმერის. შქმერის გზა მოხერხებული იყო ონისთვის.

მაკა გოცირიძემ აღნიშნა, რომ ეს სამომავლო პერსპექტივაა, მაგრამ სოფელ ქედისუბნის გზის რეაბილიტაცი უფრო პრიორიტეტულია, იქ ცხოვრობენ ადამიანები, რომლებსაც არასდროს არ დაუტოვებიათ სოფელი და ესაჭიროებათ გზა.

ზაალ მეტრეველმა და თენგიზ გელოვნიშვილმა აღნიშნეს, რომ ჯვარისა-ქედისუბნის გაზა მოეწყობა.

ზაალ მეტრეველმა აღნიშნა, რომ კერძო ინტერესებით პრიორიტეტების განსაზღვრა შეუძლებელია, თორემ სოფელ სხვავას ყველაზე მეტად ესაჭიროება გზის რეაბილიტაცია, ამ ტერიტორიიდან ხდება მოსახლეობის თივით, საშეშე მერქნით და სასმელი წყლით მომარაგება, მაგრამ ამ ეტაპზე ვერ ხერხდება.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა ,,ამბროლაურის მუნიციპალიტეტის სოფელ შხივანის სასოფლო გზის რეაბილიტაციის სამუშაოების შესყიდვის შესახებ’’ ხელშეკრულების დადებაზე ამბროლაურის მუნიციპალიტეტის მერისათვის თანხმობის მიცემის თაობაზე განკარგულების მიღების საკითხს

*კენჭის ყრის შედეგად მომხრე:21; წინააღმდეგი: არცერთი; კენჭისყრაში არ მონაწილეობდა 2 (ანა გურგენიძე, ლელა რობაქიძე)*

**გადაწყვიტეს:** მიეცეს თანხმობა ,,ამბროლაურის მუნიციპალიტეტის სოფელ შხივანის სასოფლო გზის რეაბილიტაციის სამუშაოების შესყიდვის შესახებ’’ ხელშეკრულების დადებაზე ამბროლაურის მუნიციპალიტეტის მერს.

სხდომის ოქმს სხდომის [აუდიო ჩანაწერი CD დისკზე](Record-59%2029.05.2024w..wav) ჩაწერილი თან ერთვის.

საკრებულოს თავმჯდომარის პირველი მოადგილემ, სხდომის თავმჯდომარემ, დავით ხუციშვილმა სხდომა დასრულებულად გამოაცხადა.

საკრებულოს თავმჯდომარის პირველი მოადგილე: დავით ხუციშვილი